फिल्म की कहानी आधारित है एक मां चंदा (स्‍वरा भास्‍कर) और उसकी बेटी अप्पू (रिया शुक्ला) पर। चंदा पेशे से एक नौकरानी है। वह चमड़े के जूते की फैक्ट्री में भी काम करती है, ताकि उसकी बेटी के स्कूल की पढ़ाई और घर का खर्च निकाल सके। इसके बावजूद अप्पू का मन पढ़ाई में बिल्कुल भी नहीं लगता। ख़ासतौर से गणित में तो वह बिल्‍कुल ही जीरो है। इसकी वजह से चंदा अक्‍सर ही परेशान रहती है। वहीं बाद में कुछ ऐसा होता है, जिसके कारण चंदा भी अप्पू के स्कूल में पढ़ाई करने के लिए चली जाती है। फिल्‍म में सबसे ज्‍यादा रिफ्रेशिंग है, निर्देशक अय्यैर के इसको बयां करने का अंदाज। उन्‍होंने मां-बेटी के बीच सपनों और हकीकत की दुनिया को इतनी मजबूती के साथ कसा है कि वो ही सीन में नजर आता है।